**Οι νύφες της Αρτάκης**

**Αφηγητής:** Μια φορά κι έναν καιρό σ’ ένα ψαροχώρι του Μαρμαρά, που οι περισσότεροι άνδρες είναι πλούσιοι καραβοκύρηδες, ζει μια γριά μάνα με τρεις γιους εμπόρους. Οι ναυτικοί γιοι όπως και ο συγχωρεμένος ο πατέρας τους φεύγουν συχνά και για μέρες απ’ τα σπίτια τους. Η γριά αποκτά και τρεις νύφες. Η μία νύφη ξέρει γράμματα γιατί έχει τελειώσει το Παρθεναγωγείο. Η άλλη νύφη έχει μουσικό δάσκαλο από την Κωνσταντινούπολη, γι’ αυτό τραγουδάει σωστά και παίζει βιολί. Η τρίτη είναι καλύτερη απ’ όλες στο νοικοκυριό. Οι τρεις νύφες όμως κρατάνε μυστική απ’ τους άντρες τους την αντιπάθεια προς την πεθερά τους. Την θεωρούν εμπόδιο που τριγυρίζει μέσα στα πόδια τους. Σαν λείπουν οι άντρες τους, ρωτάει η μία την άλλη τι να την κάνουν τη γριά.

**Αφηγητής:** Η μορφωμένη λέει

* **Νύφη 1**: Να της μάθουμε γράμματα

**Αφηγητής:** Η μουσικός λέει

* **Νύφη 2**: Να της μάθουμε βιολί

**Αφηγητής:** Η νοικοκυρά λέει

**Νύφη 3**: Να την βάλουμε να κλωσήσει αυγά

**Αφηγητής:** Η καημένη η μάνα ακούει τις ειρωνείες τους, μα δε μιλάει σε κανένα. Φυσικά ο γέρος δεν είναι ούτε για γράμματα, ούτε για μουσικά όργανα, ούτε για αυγά και πουλιά. Μόνο μια ήσυχη ζωή με αγάπη και σεβασμό ζητάει. Έτσι η πικραμένη γριούλα αρχίζει να τραγουδά τον καημό της:

 **Γριά:**

«Τσίγκρι, τσίγκρι το βιολί

εγώ η μάνα η καλή

που’ χα και τσοι τρεις τσοι γιοι,

τσίγκρι, τσίγκρι το βιολί,

η μια μ’ έμαθε γράμματα,

η δεύτερη βιολί

και η τρίτη για να κλωσήσω αυγά με είχε ικανή»

**Αφηγητής:** Όταν επιστρέφουν οι γιοι της, την ακούν να τραγουδά το ίδιο αυτό τραγούδι. Δεν δίνουν όμως καμία σημασία στα λόγια του τραγουδιού. Ούτε ρωτούν ποτέ τις γυναίκες τους που κάνουν τις ανήξερες και τις αδιάφορες.

**Σκηνή 1: Η γριά και το όνειρο**

* **Γριά:** Είχα ένα παράξενο όνειρο, παιδιά μου. Έβλεπα τον εαυτό μου μέσα σε μια μεγάλη θάλασσα, να παλεύω με τα κύματα. Και τότε, είδα τρία πουλιά να πετούν πάνω από το κεφάλι μου. Ήταν μαύρα και είχαν μάτια σαν φωτιά. Ένιωθα έναν φρικτό φόβο.

**Αφηγητής:** Οι γιοι της την καθησυχάζουν λέγοντάς της να μην δίνει σημασία στα όνειρα…

* **Γριά:** Δεν ξέρω, παιδιά μου. Αυτό το όνειρο με στοιχειώνει. Μου φαίνεται πως κάτι κακό πρόκειται να συμβεί.

**Αφηγητής:** Σε κάποιο μπάρκο τους οι ναυτικοί από το Μαρμαροχώρι και την Οντέσσα της Ρωσίας, φορτωμένοι αλίπαστα, ειδοποιούν τα σπίτια τους ότι θα λείψουν περισσότερο από τα συνηθισμένα τους ταξίδια.

**Σκηνή 2 : Οι νύφες συνωμοτούν**

* **Νύφη 1**: Αυτή η γριά μας τα χαλάει όλα! Πώς να ζήσουμε εμείς αν είναι πάντα εδώ;
* **Νύφη 2** : Έχεις δίκιο! Είναι σαν σκιά πάνω από τα κεφάλια μας.
* **Νύφη 3** : Ας την ξεφορτωθούμε μια για πάντα! Κανείς δεν θα καταλάβει τίποτα.
* **Νύφη 1:** Κανείς δεν θα μάθει ποτέ τι κάναμε. Είμαστε έξυπνες.
* **Νύφη 2:** Ακριβώς! Η γριά δεν θα μας κάνει κακό από εκεί που θα πάει.
* **Νύφη 3**: Φοβάμαι μήπως κάτι πάει στραβά
* **Νύφη 1** : Σώπα καημένη, σκέψου μόνο πόσο ελεύθερες θα είμαστε χωρίς εκείνη

**Αφηγητής:** Αρπάζουν τη γριά, την πετούν μέσα σε μια παλιόβαρκα και την αφήνουν απροστάτευτη μέσα στα κύματα της φουρτουνιασμένης θάλασσας. Ως το πρωί υπολογίζουν ότι θα την έχει καταπιεί η θάλασσα. Η γριά κλαίει και παρακαλάει το Θεό να την πάρει γρήγορα κοντά του. Όπως στριφογύριζε ακυβέρνητη η βάρκα, η γριά αποκοιμιέται. Ξυπνάει όταν η βάρκα αρχίζει να χτυπά πάνω σε βράχια μιας άγνωστης ξηράς που την ονομάζουν Κύζικο. Μερικοί ψαράδες που μερεμετούν τα δίχτυα τους σ’ ένα παραπλήσιο λιμανάκι ξαφνιάζονται.

**Σκηνή 3 : Η γριά στο νησί**

**Αφηγητής:** Ένας ψαράς την ρωτάει ποια είναι και πως βρέθηκε εκεί

* **Γριά**: Δεν ξέρω πώς βρέθηκα εδώ, παιδί μου. Μόνο θυμάμαι πως ήθελαν να χαθώ.

**Αφηγητής:** ΟΠρόεδρος της λέει να μην στεναχωριέται και αναλαμβάνει ο ίδιος την φροντίδα της

* **Γριά:** Ας με πάρει ο Θεός κοντά του. Δεν αξίζω να ζήσω μετά από αυτό που μου έκαναν…

**Αφηγητής:** Καθώς η γριά κοιτάζει τη θάλασσα, ένα περιστέρι πετάει πάνω από το κεφάλι της.

* **Γριά:** Ίσως αυτό είναι ένα σημάδι ότι όλα θα πάνε καλά.

**Σκηνή 4 : Η επανένωση της γριάς με τους γιους της**

**Αφηγητής:** Όταν οι ναυτικοί επιστρέφουν, απορούν με την εξαφάνιση της μάνας τους. Κλαίνε για το χαμό της στη θάλασσα όπως τους λένε οι γυναίκες τους, ότι δηλαδή από μόνη της πνίγηκε. Τα βάζουν με τον εαυτό τους που τόσο άργησαν στο ταξίδι τους. Ο Θεός όμως αγαπά τον κλέφτη, αγαπά και το νοικοκύρη. Σε καμιά δεκαπενταριά ημέρες βγαίνει φορτίο σταφίδας απ’ την Κύζικο για το Μομπελιέ της Γαλλίας. Οι τρεις ναυτικοί έρχονται στο λιμάνι της Αρτακείας Κρήνης να πάρουν το φορτίο για τη Γαλλία. Για κάποιο διακανονισμό του φορτίου επισκέπτονται τον Πρόεδρο της πόλης. Εκεί λοιπόν κάτω από το μπαλκόνι του προέδρου ακούν το τραγούδι της μητέρας τους:

**Γριά:**

«Τσίγκρι, τσίγκρι το βιολί

εγώ η μάνα η καλή

που’ χα και τσοι τρεις τσοι γιοι,

τσίγκρι, τσίγκρι το βιολί,

η μια μ’ έμαθε γράμματα,

η δεύτερη βιολί

και η τρίτη για να κλωσήσω αυγά με είχε ικανή»

**Αφηγητής:** Οι τρεις ναυτικοί τρέχουν στη μάνα τους και απορούν που είναι ζωντανή

* **Γριά:** Παιδιά μου αγαπημένα, θυμάστε το όνειρο που σας είχα διηγηθεί; Εκείνο με τα μαύρα πουλιά;

**Αφηγητής:** Οι γιοι της γνέφουν καταφατικά

* **Γριά:** Αυτό το όνειρο έγινε πραγματικότητα. Αλλά η δικαιοσύνη επικράτησε και εγώ είμαι ξανά μαζί σας.

**Αφηγητής:** Δάκρυα χαράς γεμίζουν τα μάτια όλων

**Σκηνή 5: Πίσω στο σπίτι**

**Αφηγητής:** Οι τρεις νύφες είναι συγκεντρωμένες στο σπίτι, μόλις έχουν μάθει ότι η πεθερά τους βρέθηκε ζωντανή.

* **Νύφη 1:** Τι να κάνουμε τώρα; Τι θα γίνει όταν μας δει;
* **Νύφη 2:** Θα μας συγχωρήσει ποτέ; Άλλωστε, είμαστε η οικογένειά της.
* **Νύφη 3**: Μην ανησυχείτε τόσο. Ίσως να μην μας αναγνωρίσει
* **Νύφη 1**: Μπορούμε να προσποιηθούμε ότι δεν ξέρουμε τίποτα.

Ίσως να μας πιστέψουν.

* **Νύφη 2**: Αλλά πώς θα μπορέσουμε να κοιτάξουμε στα μάτια τους άντρες μας; Η συνείδησή μας;
* **Νύφη 3**: Δεν νομίζω ότι θα είναι τόσο εύκολο. Η αλήθεια θα βγει κάποια στιγμή στην επιφάνεια.
* **Νύφη 1**: Θεέ μου, τι θα κάνουμε;
* **Νύφη 2**: Πρέπει να δείξουμε μεταμέλεια. Να πέσουμε στα πόδια της και να ζητήσουμε συγχώρεση.
* **Νύφη 3**: Μην ανησυχείτε, θα τα καταφέρουμε.

**Αφηγητής:** Οι γιοι επιστρέφουν στο σπίτι με τη μητέρα τους. Απορούν για το πόση κακία κρύβουν μέσα τους οι γυναίκες τους…

* **Νύφη 1**: Συγχώρεσέ με, αγαπητέ μου. Ήμουν τυφλή από ζήλια. Δεν ήθελα να χάσω την αγάπη σου.

**Αφηγητής:** Λέει η μορφωμένη νύφη στον άντρα της

* **Νύφη 2**: Και εγώ, συγχώρεσέ με. Ήταν ένα μεγάλο λάθος.

**Αφηγητής:** Λέει κλαίγοντας η μουσικός νύφη στον δικό της άντρα

* **Νύφη 3**: Συγχωρέστε με, πεθερά μου. Δεν ήξερα τι έκανα.

**Αφηγητής:** Λέει η νοικοκυρά νύφη στην γριά

* **Γριά:** Φύγετε από μπροστά μου! Δεν θέλω να σε ξαναδώ.

**Αφηγητής:** Τις στέλνουν και τις τρεις πίσω στους πατεράδες τους. Χωρίς το δηλητήριο της κακίας και της μικροψυχίας των γυναικών αυτών συνεχίζουν τη ζωή τους στο ψαροχώρι του Μαρμαρά.